open-index/open-wikipedia-markdown huggingface dataset:
המדריך לרצח לילדות טובות (סדרת טלוויזיה)

**המדריך לרצח לילדות טובות** (באנגלית: **A Good Girl's Guide to Murder**) היא סדרת טלוויזיה בריטית המבוססת על הרומן של הולי ג'קסון באותו שם, בעיבוד של פופי קוגן, בבימויה של דולי וולס, ואשר פותחה על ידי Moonage Pictures עבור BBC Three. בסדרה מככבת אמה מאיירס. צילומי הסדרה הסתיימו באוגוסט 2023.

הסדרה עלתה לשידור ב-1 באוגוסט 2024, העונה הראשונה כוללת ששה פרקים.

בנובמבר 2024 הסדרה חודשה לעונה שנייה.

## רקע
פיפ פיץ-אמובי (אמה מאיירס) מרגישה שרצח תלמידת בית הספר המקומית אנדי בל לא נחקר מספיק ביסודיות, והרוצח שהורשע סאל סינג, אולי לא אשם. חמש שנים אחרי הרצח היא עושה עבודת גמר בנושא הרצח ומתחילה לחקור את המקרה לעומק.

## דמויות

### ראשיות
* אמה מאיירס בתור פיפה (פיפ) פיץ-אמובי - נערה בתיכון, חוקרת את תעלומת ההעלמות של אנדי בל
** קיטי אנדרסון - בתור פיפה הצעירה
* זאין איקבל בתור ראווי סינג - אח של סאל, עוזר לפיפה לפתור התעלומה
* אשה בנקס בתור קארה וורד - החברה הכי טובה של פיפה
* יהלי מרגלית טופול בתור לורן גיבסון - חברה של פיפה
* ג'וד מורגן-קולי בתור קונור ריינולדס- חבר של פיפה
* רייקו גוהרה בתפקיד זאק צ'ן - חבר של פיפה
* ג'ורג'יה ארון בתור אמה האטון - הייתה חברה של אנדי בל
* ג'סיקה וובר בתור נאט דה סילבה - הייתה חברה של אנדי בל
* הנרי אשטון בתור מקס הייסטינגס - היה בחבורה של סאל
* קרלה וודקוק בתור בקה בל - אחותה של אנדי בל
* יסמין אל-ח'ודהירי בתפקיד נעמי וורד- אחות של קארה, הייתה בחבורה של סאל
* מתיו ביינטון בתור אליוט וורד - מורה לספרות בבית הספר, אבא של נעמי וקארה
* ג׳קסון ביוז בתור דניאל דה סילבה - שוטר, אח של נאט דה סילבה
* אנה מקסוול מרטין בתור ליאן אמובי - אמא של פיפה

### אורחות
* אינדיה לילי דייוויס בתור אנדי בל - נעלמה לפני חמש שנים
* ראול פאטני בתור סאל סינג - היה בזוגיות עם אנדי, הודה ברצח שלה והתאבד
* אורלה היל בתור רובי פוקקרופט - מושא האהבה של קארה
* גארי בידל בתפקיד ויקטור אמובי - אביה החורג של פיפה
* מיטו פאניקוצ'י בתור סטלה צ'פמן
* אנאבל מוליון בתור רוזי הייסטינגס - אמא של מקס
* אדם אסטייל בתור טובי הייסטינגס - אבא של מקס
* מתיו חאן בתור דילן - לוקח סמים במסיבת רייב
* מאט צ'יימברס בתור ג'ייסון בל - אבא של בקה ואנדי
* אפרים OP סמפסון בתור ג'ייק לורנס - היה בחבורה של סאל ועזב

## הפקה
בספטמבר 2022, הפרויקט הוכרז כעיבוד טלוויזיה של BBC Three לרומן של הולי ג'קסון. דולי וולס נבחרה לביים את הפרויקט מתסריט של פופי קוגן, לצד זיה אחמד, אג'וק איבירונקה ורובי תומאס. הסדרה תופק על ידי פלורנס ווקר, והמפיקים בפועל כוללים את מת'יו ריאד, מת'יו בוץ' ופרית' טיפלאדי עבור Moonage Pictures, ולוסי ריצ'ר ודניאלה סקוט-האוטון עבור ה-BBC, יחד עם וולס, הולי ג'קסון וקוגן.

### ליהוק
ביוני 2023, ההפקה פרסמה שאמה מאיירס וזאין איקבל לוהקו לתפקידים הראשיים של פיפ וראווי.

### צילומים
הצילומים התרחשו ברחבי בריסטול, בריטניה, כולל מערות רדקליף והרכבת של עמק אבון. הצילומים הסתיימו באוגוסט 2023.

## קישורים חיצוניים
* 

* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:BBC: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות דרמה בריטיות
קטגוריה:תוכניות טלוויזיה באנגלית
SBSS

**SBSS** (Space Based Space Surveillance, מערכת להשגחת החלל באמצעות לוויינים) היא מערכת שמופעלת על ידי חיל החלל של ארצות הברית שמטרתה לשפר יכולת המדינה לגלות ולנטר עצמים במסלול סביב כדור הארץ. לפי קבלן ראשי של המערכת בואינג חלק מעצמים אלו יכולים בעתיד לסכן את היכולות של ארצות הברית בחלל.

הלוויין הראשון של המערכת SBSS-1 שוגר ב-26 בספטמבר 2010. עלות השיגור הייתה 823 מיליון $ והוא נבנה על ידי בואינג ו-Ball Aerospace & Technologies. הלוויין היה מצויד בטלסקופ של 30 ס"מ ורגש תמונות. הוא תוכנן לעבודה במשך 5.5 שנים.

לוויינים נוספים מדגם GSSAP שוגרו ב-19 באוגוסט 2016. הם נבנו על ידי Orbital Sciences Corporation. בהמשך היו שיגורים נוספים.

בשנת 2023 דווח שלוויין המערכת התקרב ללוויינים סינים לבדיקתם בקרוב. שלטונות סין דיווחו על 13 מקרים מסוג זה.

שיגורים נוספים מתוכננים לשנים 2024 ו-2027.

הנתונים המתקבלים מהמערכת מקבלים השלמה ממערכת מכ"ם ייעודית של חיל האוויר של ארצות הברית.

## רשימת לוויינים

## קישורים חיצוניים

* תיאור המערכת
* תיאור ומטרות המערכת
* תיאור לווייני GSSAP
* תיאור לוויין SBSS-1
* תיאור שיגורים של לווייני GSSAP

## הערות שוליים

קטגוריה:לוויינים אמריקאיים
קטגוריה:לווייני ריגול
הולי ג'קסון

**הולי ג'קסון** (באנגלית: **Holly Jackson** נולדה ב-6 בדצמבר 1992) היא סופרת אנגלייה של רומנים למבוגרים צעירים. היא ידועה בעיקר בזכות סדרת ספרי "המדריך לרצח לילדות טובות".

## חיים אישיים
ג'קסון גדלה בבקינגהאמשייר, אנגליה וכתבה את הרומן הראשון שלה כשהייתה בת 15.

מאוחר יותר, היא למדה באוניברסיטת נוטינגהאם, שם למדה לראשונה בלשנות ספרותית וכתיבה יוצרת, היא סיימה תואר ראשון, ולאחר מכן סיימה תואר שני באנגלית.

## קריירה ספרותית
רומן הביכורים של ג'קסון המדריך לרצח לילדות טובות פורסם ב-2019, וזכה לשבחים הבאים:
* ספרי האודיו המדהימים של איגוד הספריות האמריקאי למבוגרים (2021)
* מועמד לפרס Goodreads Choice לספרות לצעירים (2020)
* ברשימה הקצרה לפרס YA Book (2020)
* זוכה השנה של פרסי הספרים הבריטיים (2020)
* הספרים הטובים ביותר של בארנס ונובל של השנה (2020)

לאחר הצלחת הספר הראשון כתבה ג'קסון עוד שני ספרי המשך ונובלה מקדימה אחת: ילדה טובה, דם רע (2020). טוב כמו מת (2021) ולהרוג את ג'וי (2021). מלבד ילדה טובה, דם רע, כל הספרים יצאו לאור בהוצאת הרפר קולינס. ילדה טובה, דם רע ראה אור בהוצאת Delacorte Press, והיה ברשימה הקצרה לפרס YA Book לשנת 2021.

בשנת 2022, ג'קסון הוציאה את הרומן העצמאי הראשון שלה בשם חמישה שורדים, שפורסם בבריטניה על ידי Electric Monkey ובארצות הברית על ידי Delacorte Press.

סדרת הטלוויזיה הבריטית בשם "המדריך לרצח לילדות טובות" המבוססת על ספרה הראשון שודרה ב-2024.

## ספריה

### טרילוגיית המדריך לרצח לילדות טובות

# המדריך לרצח לילדות טובות (2019) - תורגם על ידי: יעל אכמון, בהוצאת כנרת דבורה זמיר (2022)
# ילדה טובה, דם רע (2020) - תורגם על ידי: יעל אכמון, בהוצאת כנרת דבורה זמיר (2023)
# סיכוי טוב למות (2021) - תורגם על ידי: יעל אכמון, בהוצאת כנרת דבורה זמיר (2025)

#### נובלה
* Kill Joy (2021) - נובלה מקדימה לאירועים של המדריך לרצח לילדות טובות 

### רומנים עצמאיים
* Five Survive (2022)
* The Reappearance of Rachel Price  (2024)

## קישורים חיצוניים

## הערות שוליים

קטגוריה:סופרות אנגליות
קטגוריה:סופרות מתח ואימה אנגליות
קטגוריה:בוגרות אוניברסיטת נוטינגהאם
קטגוריה:אנגליות שנולדו ב-1992
משפחה לא מחליפים

**משפחה לא מחליפים** (באנגלית: **Family Switch**) הוא סרט קומדיה אמריקאי בבימויו של McG, שנכתב על ידי אדם סטיקיאל וויקטוריה סטרוס, ובכיכובם של ג'ניפר גארנר, אד הלמס, אמה מאיירס ובריידי נון. הסרט מבוסס על ספר הילדים משנת 2010 שעת השינה של אמא מאת איימי קרוז רוזנטל. הסרט שודר לראשונה בנטפליקס ב-30 בנובמבר 2023.

## דמויות
* ג'ניפר גארנר – ג'ס ווקר
* אד הלמס – ביל ווקר
* אמה מאיירס – סיסי ווקר
* בריידי נון – וויאט ווקר
* ריטה מורנו
* מתיאס שווייגהופר
* באשיר סלאחודין
* איליה אזורליס פאולינו
* פורצ'ן פיימסטר - המאמנת קים
* קושה רוקמור
* פול שר
* קינג באץ'
* פיט הולמס
* נעמי אקפריגין
* דן פינרטי
* סיירוס ארנולד

## הפקה
בפברואר 2021 דווח שג'ניפר גארנר תככב בסרט, שנקרא אז Family Leave. בנובמבר 2022, דווח כי אד הלמס יככב אף הוא בסרט, כאשר McG ישמש כבמאי. בדצמבר 2022, אמה מאיירס ובריידי נון לוהקו בתור ילדיהם של הדמויות של גארנר והלמס.

שלב הצילומים התרחש בלוס אנג'לס בפברואר 2023, כאשר מארק ספייסר שימש כצלם.

## פרסים ומועמדויות

## קישורים חיצוניים
* 

## הערות שוליים

קטגוריה:סרטים על משפחות
קטגוריה:סרטי קומדיה אמריקאיים
קטגוריה:סרטים אמריקאיים משנת 2023
יהלי מרגלית טופול

**יהלי מרגלית טופול** (נולדה ב-15 במרץ 2000) היא שחקנית ומדבבת ישראלית.

## ביוגרפיה
מרגלית טופול היא בתם של השחקנית עדי טופול והמעבד המוזיקלי דרור מרגלית. לטופול אח ואחות. מצד אמה היא נכדתם של השחקנים חיים טופול וגליה טופול. דודתה מצד אמה היא השחקנית ענת טופול.

למרגלית תואר ראשון באמנויות הבמה ממכון האמנויות הדרמטיות מאונטוויו בלונדון משנת 2022.

### דיבוב
מרגלית טופול החלה לדבב סרטים וסדרות טלוויזיה בשנת 2008, בהיותה בת שמונה. בין ההפקות בהן דיבבה נכללות "היכון, חידון, הופ!", "קונג פו פנדה 2", "חלומו של דולפין", "אלפא ואומגה", "גנוב על הירח", "ג'ננה בסוואנה", "כוח G", "רנגו", "פו הדוב", "אומי זומי", "זומזומים", "חבורת הגופים", "דינו דן", "מסביב לעולם ב-50 שנה", "הממלכה הקטנה", "הנסיכה והצפרדע", "גשם של פלאפל", "קורליין ודלת הקסמים", "פלאנט 51" ו"למעלה".

### משחק
ב-2022 שיחקה במחזמר "ביקור התזמורת" בלונדון בכיכובם של מירי מסיקה ואלון אבוטבול.

ב-2023 לוהקה לתפקיד משנה כסילקה (ססיליה קובצ'ובה) בסדרת הטלוויזיה של פיקוק "המקעקע מאושוויץ" המבוססת על ספר באותו השם. הסדרה עלתה לשידור ב-2 במאי 2024.

בשנת 2024 שיחקה בתפקיד לורן גיבסון בסדרת הטלוויזיה של נטפליקס "המדריך לרצח לילדות טובות" בכיכובה של אמה מאיירס. ב-2025 עתידה להופיע בעונה השנייה של הסדרה.

בשנת 2025 שיחקה בסדרה ההיסטורית "בית דוד" בהפקת אולפני אמזון, שם גילמה את דמותה של מרב בת שאול.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:משפחת טופול
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:ישראליות שנולדו ב-2000
קטגוריה:ישראלים שנולדו ב-2000
קלווין דמבה

**קלווין ארון א. דמבה** (באנגלית: **Calvin Arron A. Demba**; נולד ב-9 במאי 1993) הוא שחקן, תסריטאי ובמאי בריטי.

## ביוגרפיה
דמבה נולד בסטפני, מזרח לונדון וגדל בביתנל גרין. הוא ממוצא גמבי, אפרו-אמריקאי וסקוטי. מגיל 17, דמבה השתתף בהצגות בתיאטרון הנוער "Half Moon" בליימהאוס, לפני שחתם בסוכנות שחקנים בהוקסטון.

## קריירה
דמבה התפרסם לראשונה ב-2011, כאשר לוהק לתפקיד סקוט סבקה בסבון של ערוץ 4 "Hollyoaks". דמבה הופיע בסדרה במשך שנה, והצטלם 82 פרקים בתור סבקה.

ב-2013 ערך דמבה את הופעת הבכורה שלו בתיאטרון, במחזה "Routes". ההצגה הועלתה בתיאטרון רויאל קורט בלונדון.

בין השנים 2013–2014, דמבה גילם את ג'יי בסדרת הדרמה הקומית של E4 "Youngers".

בשנת 2015, דמבה היה מועמד לפרס "הכישרון העולה" של המגזין Evening Standard על הופעתו במחזה "The Red Lion" מאת פטריק מרבר בתיאטרון המלכותי הלאומי בלונדון.

בשנת 2020, דמבה שיחק בתפקיד אנדי אוקונקו בדרמה של ה-BBC, "חיים ביחד" לצד אליסון סטדמן, ויקטוריה המילטון ואדריאן לסטר.

בשנת 2022, דמבה כתב וביים את הסרט הקצר, "Babydolls", שהיה הבכורה שלו בבימוי, בתמיכת מכון הסרטים הבריטי.

בשנת 2023, גילם את באז בסדרת המותחן העל-טבעי "האסדה" מבית אמזון פריים וידאו. 

בשנת 2024, הופיע בסדרת גיבורי העל של נטפליקס, "סופסל".

## חיים אישיים
דמבה נמצא במערכת יחסים עם השחקנית האירית לואיזה הרלנד.

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:תסריטאים בריטים
קטגוריה:במאים בריטים
קטגוריה:אנגלים ממוצא גמבי
קטגוריה:בריטים שנולדו ב-1993
באמצע הסרט

**באמצע הסרט** הוא סרט טלוויזיה ישראלי משנת 2003 בבימויו של אבי כהן שהופק עבור טלוויזיה בכבלים, עם איתן לונדנר, יעלה רם, יואב בר לב ואייל שכטר בתפקידים הראשיים.

העלילה היא על ארבעה חברים מימי הילדות שכעת הם בגיל 40 "באמצע הסרט" של חייהם. משבר אמון קשה מפרק את הידידות החזקה ביניהם.

## תקציר העלילה
ארבעה חברים מתיישבים על השולחן הקבוע שלהם בפאב. הם חברי ילדות מאותה השכונה, חלקם נשואים ובעלי משפחות. הידידות שלהם היא חזקה והם עוזרים אחד לשני בעת הצורך. יש להם "שולחן קבוע" בפאב שם הם נפגשים ומשוחחים על בעיותיהם.
*עידו (איתן לונדנר) נשוי לליה (יעלה רם), גר בווילה נאה ולהם שני בנים. עידו הוא המבוסס בחבורה, מנהל את המפעל הגדול של אביו שמואל (אילן דר) שמראה סימנים מוקדמים של דמנציה.
*דני (יואב בר לב) הרווק בחבורה, מנהל חברה ליבוא תרופות ונעזר בסיוע הכספי של עידו.
*ירמי (אייל שכטר), בעל חברה, נשוי לאורנה (שרון מלכי-שמש) ולהם ילדה. הוא חולני ומנהל רומן עם נתי (אורית שר) בעלת משתלה ובת דודה של ליה.
*אשר (אורי הוכמן), נשווי לרונית (יעל לבנטל) ולהם בן. הוא מרגיש רגש נחיתות בפני שאר החברים ומתכונן לפתוח בעזרתם פאב.
*אייל (ערן איוניר), בעל משרד פרסום, רווק, נרתם לפרסם את הפאב של אשר.
החבורה הזאת עומדת להתפרק. בחשאי מנהל דני, רומן אינטימי עם ליה. הם מנסים להסתיר זאת ולשדר עניינים כרגיל. ליה מרגישה שדני נותן לה יחס יותר מעידו.

הרומן הזה מתגלה אט אט לחברים. אייל לא מתבייש לקבל 5000 שקל מליה כדי שישמור סוד. אפילו האבא שמואל יודע מזה. רק עידו לא יודע ולא חושד.

ירמי נפטר ונתי מגלה את הסוד לעידו. קשר החברות מתפרק, עידו עוזב את הבית ורק בסוף הוא מגיע לפגישה עם הילדים ומסכים להישאר לארוחה.

## צוות השחקנים

## קישורים חיצוניים

*באמצע הסרט, באתר יוטיוב

קטגוריה:סרטי 2003
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים ישראליים משנת 2003
אשרף אל-קודרה

**אשרף אל-קודרה** (בערבית: **أشرف القدرة**; נולד ב-23 במאי 1973) הוא דובר משרד הבריאות של חמאס ברצועת עזה. במסגרת תפקידו הוא אמון על פרסום מידע סטטיסטי על הרוגים פלסטינים.

המידע שהוא מספק משמש מקור מידע בלעדי לתקשורת הבינלאומית ובכללה הישראלית בנוגע למספר וזהות ההרוגים במבצעי צה"ל ברצועה וכן במלחמת חרבות ברזל. המידע שמספק אל-קודרה בעזרת הצוות שלו, משמש גם את סוכנויות האו"ם וארגוני זכויות אדם, בהיעדר מקור אמין אחר. אך לפי נייר עמדה של מרכז המידע למודיעין וטרור ע"ש מאיר עמית, אל-קודרה וצוותו משמשים חלק אינטגרלי ממאמץ ההסברה והתעמולה הפלסטיני, שמנצלים את העובדה שאי-אפשר לעקוב ולהפריך את הנתונים בזמן אמת, כדי להשפיע על דעת הקהל העולמית באמצעות העלאה מלאכותית של מספר הבלתי־מעורבים בקרב הנפגעים.

## קישורים חיצוניים

* 
* 

* Examination of the names of Palestinians killed in Operation Protective Edge – Part Two, 05.08.2014, The Meir Amit Intelligence and Terrorism Information Center (ITIC) website 


קטגוריה:פעילי חמאס
קטגוריה:רצועת עזה: אישים
קטגוריה:פלסטינים שנולדו ב-1973
Say Don't Go

"**Say Don't Go**" (בעברית: "**אמור 'אל תלכי**'") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-27 באוקטובר 2023 חברת התקליטים ריפבליק רקורדס, והוא נכלל באלבום ההוצאה המחודשת *[[1989 (Taylor's Version)]]*.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:בלדות משנות ה-2020
קטגוריה:בלדות פופ
קטגוריה:בלדות רוק
קטגוריה:שירי פופ רוק אמריקאיים
קטגוריה:שירי זהב בברזיל
טיין-חווי

**טְייֵנְחְווֵי**(בסינית: ****, בתרגום לעברית: **תרשים שמיים**) היא סדרת לוויינים סינים מסוג חישה מרחוק. הלוויין הראשון שוגר בשנת 2012. מאז שוגרו לוויינים נוספים ומתוכננים שיגורים חדשים.

הלוויינים נבנו על ידי תאגיד הטכנולוגיה בתחום החלל של סין. הם מיועדים למיפוי ובדיקת משאבי טבע לצרכים אזרחיים וצבאיים.

הלוויינים של הדור הראשון צוידו במצלמה בתחום אופטי ובתחום תת אדום. מצלמה אופטית הייתה ברגישות עד 5 מ' ומצלמה בתת-אדום עד 10 מ'. חשמל לתפקוד הלוויין סופק מ-2 פאנלים סולאריים. מדגם זו שוגרו 4 לוויינים.

שיגור לוויינים של הדור השני החל בשנת 2019. הם היו בעלי רגישות עד 3 מ'. מדור זה שוגרו 4 לוויינים ב-2 זוגות.

בשנת 2021 שוגר זוג לוויינים מדגם מתקדם לצרכים צבאיים. בשנת 2023 שוגר זוג לוויינים נוסף.

כל הלוויינים פועלים במסלול מסונכרן-שמש גובה של כ-500–600 ק"מ.

## רשימת לוויינים

## קישורים חיצוניים
* מידע על שיגורים ולוויין
* מידע על לווייני הדור הראשון
* מידע על לווייני הדור השני

קטגוריה:לוויינים סינים
קטגוריה:לווייני חישה מרחוק
פארק יויוגי

ממוזער| פארק יויוגי ומקדש מייג'י כפי שניתן לראות מלמעלה
ממוזער| רוקדים בפארק ביום ראשון, במרץ 2014
**פארק יויוגי** (ביפנית: **代々木公園**) הוא פארק ברובע שיבויה של טוקיו, בירת יפן. הפארק ממוקם בסמוך לתחנת הרג'וקו ול. הפארק הוא יעד פופולרי בטוקיו, במיוחד בימי ראשון, אז הוא משמש למקום התכנסות למעריצי להקות רוק יפנים, להטוטנים, בדרנים, מועדוני אמנויות לחימה, קוספליי וחבורות תת-תרבות.

באביב, מבקרים בפארק אלפי אנשים על מנת לחזות בפריחת הדובדבן כחלק מפסטיבל ה.

הפארק מטופח ויש בו אזורי פיקניק, שבילי אופניים, מקומות להשכרת אופניים, מגרשי ספורט ציבוריים וגינת כלבים.

## היסטוריה
פארק יויוגי ניצב במקום ממנו התקיימה הטיסה המוצלחת הראשונה של המטוס הממונע ביפן על ידי קפטן  ב-19 בדצמבר 1910. מאוחר יותר הפך האזור למגרש מסדרים של הצבא. מספטמבר 1945, האתר הפך לאזור שיכון קצינים אמריקאי המכונה  במהלך הכיבוש האמריקאי של יפן.

האזור שימש לאירוח אולימפיאדת הקיץ של 1964 ובו שכנו הכפר האולימפי הראשי ואולם הספורט הלאומי יויוגי. הבניין הייחודי, שתוכנן על ידי קנזו טאנגה, אירח את תחרויות השחייה, הצלילה והכדורסל.

ב-1967 רוב השטח שמצפון למתחם הגימנסיה ומדרום למקדש מייג'י צורף לפארק יויוגי.

יפן הגישה בקשה לארח את אולימפיאדת הקיץ 2016 בפארק יויוגי, ההצעה כללה תוכנית לפתח מחדש את פארק יויוגי ולבנות בו זירת כדורעף חדשה, אך הצעתה נדחתה והתכנית לא יצאה לפועל.

במסגרת אולימפיאדת הקיץ 2020, שנערכה בטוקיו, התקיימו בגימנסיה הלאומית יויוגי שבפארק תחרויות הכדוריד.

### התפרצות קדחת הדנגי (2014)
בשנת 2014, טוקיו חוותה את אחת מההתפרצויות הקשות ביותר של קדחת הדנגי מזה 100 שנים והמקרים המתועדים הראשונים מזה 70 שנה, עם כמעט 200 מקרים מאומתים של הידבקות בקדחת. המקרה הראשון דווח ב-27 באוגוסט 2014. באמצעות טכניקות של ריצוף גנטי, מדענים קבעו שההתפרצות מקורה בפארק יויוגי. עשרות מבקרים באזור חלו במחלה, מה שהוביל לסגירת הפארק ב-4 בספטמבר. לא התגלו מקרים נוספים לאחר ה-18 בספטמבר, והפארק נפתח מחדש לציבור ב-31 באוקטובר.

## קישורים חיצוניים

* 
* Tokyo Metropolitan Parks Guide, Yoyogi Information

קטגוריה:פארקים אולימפיים
קטגוריה:טוקיו
קטגוריה:אולימפיאדת טוקיו (1964)
קטגוריה:אולימפיאדת טוקיו (2020)
מוחמד טאהא

**השייח' מוחמד סאלח חסן טאהא, "אבו איימן"** (בערבית: **محمد صالح حسن طه «أبو أيمن»**, תעתיק מדויק: **מחמד צאלח חסן טה**; 17 באוקטובר 1937 – 11 בנובמבר 2014) היה אחד משבעת מייסדי ארגון הטרור חמאס.

## ביוגרפיה
טאהא נולד בעיירה יבנא, אך במהלך מלחמת השחרור משפחתו גורשה מהיישוב ועברה להתגורר במחנה הפליטים אל-בורייג' במרכז רצועת עזה.

את השכלתו היסודית השלים בבית הספר היסודי של יבנא ובבית הספר של אונר"א במחנה אל-בורייג', וב-1955 השלים תעודת בגרות בבית הספר התיכון "פלסטין" בעיר עזה. לאחר מכן נרשם לפקולטה לשריעה באוניברסיטת חברון, וב-1990 השלים את התואר הראשון שלו באוניברסיטה האסלאמית בעזה. טאהא עבד כמורה במשך 32 שנים בבתי הספר לפליטים ברצועה, וכן שימש כנוטריון וכאימאם במסגד באל-בורייג'.

## בתנועת החמאס
טאהא הצטרף לתנועת האחים המוסלמים ב-1962, שם פגש לראשונה את השייח' אחמד יאסין והיה לאחד מתלמידיו. בדצמבר 1987 הצטרף ליאסין כדי לייסד את תנועת חמאס, לצד עבד אל-עזיז רנתיסי, מחמוד א-זהאר, אבראהים אל-יאזורי, מוחמד שמעה, עבד אל-פתאח דוח'אן, עיסא אל-נשאר, סלאח שחאדה ומוחמד דף. ב-1992 גורש טאהא יחד עם בנו איימן ומאות פעילי חמאס למרג' א-זוהור בדרום לבנון.

במרץ 2003 פשט צה"ל על ביתו של טאהא. במהלך הפעולה שניים מבני המשפחה השליכו רימונים לעבר החיילים ופצעו שניים מהם באורח קל. החיילים השיבו בירי ופצעו את טאהא ואת בנו איימן, שפונו לבית חולים בארץ לקבלת טיפול רפואי. בסריקות בבית המשפחה נמצאו רובה אם-16 וחגורת נפץ, ובסיומן נהרס הבית וטאהא וחמשת בניו נעצרו. זו הייתה הפעם הראשונה בה פעלה ישראל כנגד פעיל מהלשכה המדינית של חמאס. טאהא נותר במעצר מנהלי בישראל 14 חודשים רצופים עד לשחרורו במאי 2004, מבלי שהועמד למשפט. לאורך השנים הוא נעצר 7 פעמים על ידי ישראל ו-8 פעמים על ידי הרשות הפלסטינית.

בבחירות המוניציפליות ב-2005 נבחר טאהא לרשות עיריית אל-בורייג', אך הוא נכנס לתפקידו רק לאחר השתלטות חמאס על הרצועה ביוני 2007.

## חיים אישיים
טאהא סבל מבעיות בריאותיות רבות וקיבל אישור לקבלת טיפול רפואי בחו"ל. הוא שהה מחוץ לרצועה במשך 3 חודשים במהלכם ביקר במצרים, קטר, סוריה ולבנון, ונפגש עם אמיר קטר, ח'אלד משעל וראשי הלשכה המדינית של חמאס, אוסאמה חמדאן וסגן ראש התנועה האסלאמית. עם זאת, ממשלת ירדן מנעה את כניסתו לממלכה, ולא איפשרה לו להיפגש עם אחיו עז א-דין טאהא.

טאהא היה נשוי ואב ל-5 בנים. שניים מהם, איימן ויאסר, שהיו גם הם בכירים בחמאס, חוסלו על ידי ישראל. יאסר, מהנדס בגדודי עז א-דין אל-קסאם, חוסל ביוני 2003 באמצעות ירי טילים ממסוק אפאצ'י. בהתנקשות נהרגו גם אשתו ההרה של יאסר, ובתם היחידה. איימן, שהיה דובר החמאס, חוסל במהלך מבצע צוק איתן. לאחר מותו של איימן חלה הידרדרות במצבו הבריאותי של טאהא, וב-11 בנובמבר 2014 הלך לעולמו בגיל 77 בבית חולים בדיר אל-בלח, לאחר אשפוז של כמה ימים בשל אירוע לב שעבר. תנועת החמאס פרסמה הודעת אבל רשמית לאחר מותו.

## לקריאה נוספת
Azzam Tamimi, **Hamas: a history from within**. Interlink Books, 2007

## הערות שוליים

קטגוריה:פעילי חמאס
קטגוריה:עצירים מנהליים בישראל
קטגוריה:מגורשי חמאס ללבנון
קטגוריה:פלסטינים שנולדו ב-1937
קטגוריה:פלסטינים שנפטרו ב-2014
בית החולים אל-קודס

**בית החולים אל-קודס** (בערבית: مستشفى القدس, תעתיק מדויק: מסתשפא אלקדס) הוא בית חולים בשכונה תל אל-הווא בעיר עזה שברצועת עזה.

## מיקום
בית החולים נמצא בקרבת מתחם גדול של ארגון הסיוע אונר"א, ממזרח לקמפוס האוניברסיטה האסלאמית בעזה. הוא נמצא בבניין של שש קומות.

## היסטוריה
בית החולים נוסד בשנת 2001 והיו בו כ-200 מיטות אשפוז. 

בית החולים נפגע במהלך מבצע עופרת יצוקה, ופונה. בתקשורת דווח שבית החולים עצמו נפגע קשות, אולם בית החולים עצמו חזר לפעילות מספר ימים לאחר התקיפות וככל הנראה עיקר הפגיעה הייתה בבניין סמוך. משלחת מבריטניה שבקרה בבית החולים בפברואר 2009 דיווחה שמחלקת הילדים בקומה העליונה נפגעה מטיל. לאחר תום המבצע הסכימו צרפת וקטר לממן את שיפוץ בית החולים ובאוקטובר 2009 קיבלו אישור מישראל לבצע את השיפוץ.

בימי מגפת הקורונה היה בית החולים אל-קודס אחד משני בתי חולים ברצועת עזה שטיפלו בחולי קורונה.

במהלך מלחמת חרבות ברזל דווח מספר פעמים על דרישה של צה"ל לפנות את בית החולים כדי למנוע נפגעים אזרחים בלתי מעורבים. מנהל בית החולים טען שכ-12,000 אזרחים מצאו מקלט בבית החולים, בנוסף לכ-400 החולים שהיו בבית החולים. ב-12 בנובמבר 2023 התנהל בפתח בית החולים קרב בין כוחות צה"ל לבין חוליית מחבלים. הסהר האדום הודיע באותו יום שבית החולים חדל לפעול בהיעדר דלק. ב-14 בנובמבר 2023 הודיע דובר צה"ל שבית החולים פונה.

במרץ 2025 הודיעה אגודת הסהר האדום הפלסטיני על הפעלתו מחדש של בית החולים.

## קישורים חיצוניים

## הערות שוליים

אל-קודס
קטגוריה:עזה: מבנים
טוקישה

**טוקישה אלטגרסיה פרלטה חוארז** (בספרדית: **Tokischa Altagracia Peralta Juárez**; נולד ב-17 במרץ 1996), הידועה בכינויה **טוקישה**, היא ראפרית ופזמונאית דומיניקנית.

לאחר שעבדה עם הצלם ריימי פאולוס, הציעו לה להיכנס לתעשיית המוזיקה. היא חתמה על חוזה הקלטות עם פאולוס מיוזיק והוציאה את סינגל הבכורה שלה "Pícala" שזכה להצלחה. בשנת 2021 היא הוציאה את הלהיט הבין-לאומי "Linda" עם רוסליה, והמשיכה לשתף פעולה עם אמנים כמו ג'יי באלווין, מדונה, אנואל AA ואוזונה. הטקסטים שלה מתייחסים בעיקר לפעילות מינית. טוקישה קוטלגה לעיתים קרובות כ"שנויה במחלוקת" בכלי תקשורת; המוזיקה שלה מעוררת מחלוקת וזוכה לסיקור תקשורתי מעורב.

בשנת 2022 זכתה בפרס גראמי הלטיני בקטגוריית "אלבום השנה" על השתתפותה ב-*[[Motomami]]*.

## פרסים ומועמדויות

## קישורים חיצוניים

## הערות שוליים

קטגוריה:להט"בים
קטגוריה:מוזיקאיות
קטגוריה:נשים דומיניקניות
קטגוריה:זמרות-יוצרות
קטגוריה:זוכות פרס גראמי הלטיני
קטגוריה:ביסקסואליות
קטגוריה:יוצרי תוכן דיגיטלי ב-OnlyFans
קטגוריה:ילידות 1996
דניאלה ביאנקי (כלכלן)

**דניאֶלֶה ביאנקי** (באיטלקית: **Daniele Bianchi**; נולד ב-31 באוגוסט 1982) הוא פרופסור חבר בבית הספר לכלכלה ומימון באוניברסיטת קווין מרי בלונדון.

הוא מתמחה באקונומטריקה ובמתודות בייסיאניות. לפני תפקידו הנוכחי שימש מרצה בכיר בבית הספר לעסקים  באוניברסיטת ווריק בקובנטרי. את הדוקטורט שלו השלים ב-2014 באוניברסיטת בוקוני.

## קישורים חיצוניים
* 
* דניאלה ביאנקי, פרופיל מרצה בכיר באתר אוניברסיטת קווין מרי בלונדון
* דניאלה ביאנקי, פרופיל באתר הדו-ירחון האמריקאי "The National Interest" 

קטגוריה:ילידי 1982
קטגוריה:כלכלנים איטלקים
קטגוריה:סגל אוניברסיטת קווין מרי בלונדון
חואן קרלוס גרסיה

**חואן קרלוס גרסיה בהרונה** (בספרדית: **Juan Carlos García Barahona**; 8 במרץ 1988 – 8 בינואר 2018) היה כדורגלן הונדורסי ששיחק בעמדת המגן השמאלי בקבוצות מרתון, אולימפיה, ויגאן את'לטיק וטנריפה, ובנבחרת הונדורס.

## קריירת מועדונים
גרסיה גדל במחלקת הנוער של מרתון. הוא החל את הקריירה המקצוענית שלו בקבוצה הבוגרת של מרתון במסגרת ליגת העל ההונדורסית, במדיה ערך 53 הופעות ליגה והבקיע שער אחד. ב-12 ביולי 2010 חתם באולימפיה מליגת העל ההונדורסית, במדיה ערך 80 הופעות ליגה והבקיע שער אחד.

ב-26 ביולי 2013 חתם גרסיה על חוזה לשלוש שנים בוויגאן את'לטיק מהפוטבול ליג צ'מפיונשיפ. ב-24 בספטמבר ערך את הופעתו היחידה במדי המועדון, בהפסד 5-0 למנצ'סטר סיטי במסגרת הסיבוב השלישי של גביע הפוטבול ליג לעונת .

ב-10 באוגוסט 2014 הושאל גרסיה למשך עונת  לטנריפה מהליגה הספרדית השנייה. שבועיים לאחר מכן נכלל בפעם היחידה בסגל הקבוצה, בהפסד 1-0 לפונפראדינה במסגרת המחזור הראשון בליגה. ב-8 בינואר 2015 חזר לוויגאן את'לטיק, לאחר שלא שיחק במדי המועדון. בתום עונת  שוחרר מוויגאן את'לטיק והודיע על פרישה מכדורגל.

## קריירה בינלאומית
גרסיה נכלל בסגל נבחרת הונדורס לטורניר גביע הזהב 2009. ב-11 ביולי 2009 ערך את הופעת הבכורה שלו בנבחרת, בניצחון 4-0 על נבחרת גרנדה במסגרת שלב הבתים של הטורניר. זו הייתה הופעתו היחידה בטורניר. הוא היה חלק מסגל הנבחרת גם בטורניר גביע הזהב 2011, בו ערך ארבע הופעות, ובטורניר גביע הזהב 2013, בו ערך חמש הופעות. בשלוש הטורנירים הללו הודחה נבחרת הונדורס בשלב חצי הגמר.

ב-6 בפברואר 2013 הבקיע את שערו היחיד במדי הנבחרת, בניצחון 2-1 על נבחרת ארצות הברית במסגרת מוקדמות מונדיאל 2014.

הוא נכלל בסגל הנבחרת לטורניר מונדיאל 2014, וערך בו הופעה אחת, בניצחון 1-0 על נבחרת קוסטה ריקה במסגרת שלב הבתים של הטורניר.

בסך הכל ערך 39 הופעות במדי הנבחרת, בהן הבקיע שער אחד.

## מחלתו ומותו
ב-16 בפברואר 2015 פורסם כי גרסיה אובחן עם לוקמיה. מת ב-8 בינואר 2018.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:מגני כדורגל הונדורסים
קטגוריה:כדורגלני אולימפיה
קטגוריה:כדורגלני ויגאן את'לטיק
קטגוריה:כדורגלני טנריפה
קטגוריה:כדורגלני נבחרת הונדורס
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:הונדורסים שנולדו ב-1988
קטגוריה:נפטרים ב-2018
יוז'ף נמאי

**יוז'ף נמאי**, (במקור עד 1895 **נוימן**, בהונגרית:Némai** József**; ואץ, 17 באפריל 1862 – בודפשט, 9 בינואר 1945) היה דוקטור לרפואה (MD) יהודי-הונגרי, רופא אף אוזן גרון, פרופסור באוניברסיטה.

## קורות חייו
יוז'ף נוימן נולד במשפחה יהודית כבנם של הנריק נוימן ושל מגדולנה פולאצ'ק. את לימודיו השלים באוניברסיטת בודפשט (כיום שמה אוניברסיטת אטווש לוראנד) ובאוניברסיטת וינה. הוא הוסמך כדוקטור לרפואה ב-1887. לאחר מכן עבד במחלקת גרון של בית החולים סנט רוקוש לצד אימרה נבראטיל עד סוף 1891. בשנת 1894 קיבל הסמכה כמרצה פרטי בכיר (לא חלק מהסגל) בנושא הגרון. במהלך מלחמת העולם הראשונה, הוא היה הרופא הראשי של בית החולים אוגוסטה בקסרקטין צבאי. מאוחר יותר, הוא הפך לרופא הראשי של המוסד לביטוח לאומי ההונגרי (OTI) ולרופא הפרטי של בית האופרה של בודפשט. משנת 1941 פוטר מהאוניברסיטה ולא יכול היה ללמד בגלל מוצאו היהודי (החוקים היהודיים ובמיוחד החוק היהודי השני והחוק היהודי השלישי). הוא מת בבית החולים החירום בגטו בודפשט (תשעה ימים לפני שחרור הגטו).

למחקריו על היסודות האנטומיים והפיזיולוגיים של יצירת קול ודיבור יש חשיבות רבה. מאמריו פורסמו בכתבי עת בשפה ההונגרית והגרמנית.

## חייו הפרטיים
אשתו הייתה אידה בראון (1860–1931), בתו של ארנולד וו. בראון.

בתו ארז'בט נמאי (אלזה נוימן, 1886–1944) הייתה רוקחת. בעלה, פרננדו ברוליה, היה מכונאי אוניות איטלקי (הם התגרשו ב-1919).

## מחקריו ופרסומיו (חלקי מאוד)
* החוג הרפואי של בודפשט וההיסטוריה של אגודת הסיוע הלאומית שלו (בודפשט, 1896)
* על תלונות של חולי אף (בודפשט, 1908)
* Vergleichende anatomische Studien am Kehlkopfe (ברלין, 1912) (מחקרים אנטומיים השוואתיים של הגרון (ברלין, 1912)
* על אילו תנאים אנטומיים מבוססת עליונות ייצור הקול האנושי? (בודפשט, 1913)
* כתבים על קול השירה (בודפשט, 1937)

## לקריאה נוספת
* זולטאן דיקאן: ההנצחה של הרופא אף אוזן גרון יוז'ף נמאי (1 באוגוסט 1998) שנתון Otorhinolaryngology, 45. גיליון 3.
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002,
* Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).
* יוז'ף סיניאי: חייהם ויצירותיהם של סופרים הונגרים IX. (Mircse–Oszvaldt).

## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:ואץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1862
קטגוריה:הונגרים שנפטרו ב-1945
פארינה (זמרת)

**פארינה פאו פאוקר פרנקו** (באנגלית: **Farina Pao Paucar Franco**; נולדה ב-16 בספטמבר 1986) הידועה באופן מקצועי בשם **פארינה**, היא ראפרית וזמרת-יוצרת קולומביאני. היא אחת מחלוצות מוזיקת הרגאטון בקולומביה והייתה האישה הראשונה שיצרה מוזיקת רגאטון בארץ עוד בשנת 2005. בשנת 2017, היא הפכה לאמנית הקולומביאנית השנייה שחתמה על חוזה הקלטות עם חברת התקליטים רוק ניישן של הראפר האמריקאי ג'יי-זי. כיום היא מנוהלת על ידי La Commission LLC.

במרוצת השנים הוציאה להיטים כדוגמת: "", "" (בהשתתפות מאלומה), "A Fuego", "", "" ו-"Las Nenas".

## דיסקוגרפיה
### אלבומי אולפן
* 2012: *Del Odio Al Amor*
* 2021: *FloWres*

## פרסים ומועמדויות

## קישורים חיצוניים

## הערות שוליים

קטגוריה:זמרות קולומביאניות
קטגוריה:ראפריות
קטגוריה:זמרי רגאטון
קטגוריה:אמני סוני מיוזיק לטין
קטגוריה:קולומביאנים ממוצא לבנוני
קטגוריה:אישים ממוצא פרואני
קטגוריה:אישים ממוצא סיני
קטגוריה:ילידות 1986
Homework (Remixes)

**Homework (Remixes)** הוא אלבום רמיקסים של צמד המוזיקה האלקטרונית הצרפתי דאפט פאנק שיצא לאור על ידי וורנר מיוזיק צרפת ב-22 בפברואר 2022. ההוצאה התרחשה במקביל ליום השנה ה-25 לאלבום Homework של דאפט פאנק. הוא כולל רמיקסים לשירים מתוך Homework של אמנים כמו DJ Sneak, Masters at Work, טוד טרי, מוטורבאס, סלאם ואיאן פולי.

## הוצאה
ב-22 בפברואר 2022, שנה לאחר שהודיעו על פירוקם, דאפט פאנק עדכנו את עמודי המדיה החברתית שלהם בפוסטים מוצפנים שהובילו לחשבון טוויץ' חדש. בשעה 2:22 UTC, החל שידור חד פעמי בלבד של מופע Daftendirektour המלא של דאפט פאנק בתיאטרון המאיאן. במקביל, יצאה מהדורה דיגיטלית לציון 25 שנה ל-Homework הכוללת את האלבום המקורי ו-15 רמיקסים, תשעה מהם לא היו זמינים בעבר בפלטפורמות דיגיטליות.

Homework (Remixes) יצא כאלבום עצמאי הכולל את 15 הרמיקסים הללו. הוא יצא לאור ברחבי העולם על גבי תקליט התקליטור ב-25 בנובמבר 2022. Homework (Remixes) נכנס למצעדים במספר מדינות והגיע למקום ה-17 במצעד אלבומי הדאנס/אלקטרוני של בילבורד.

## רשימת רצועות

## מצעדים

## קישורים חיצוניים

## הערות שוליים

קטגוריה:אלבומי דאפט פאנק
קטגוריה:אלבומי רמיקס באנגלית
מוחמד אברהון

**מוחמד אברהון** (בערבית: **محمد أبرهون**, בתעתיק מדויק: **מחמד אברהון**; 3 במאי 1989 – 2 בדצמבר 2020) היה כדורגלן מרוקאי ששיחק בעמדת הבלם בקבוצות מוגרב תטואן, מוריירנסה וריזספור, ובנבחרת מרוקו.

## קריירת מועדונים
אברהון נולד בתטואן שבמרוקו, ובין השנים 2010–2017 שיחק בקבוצת מוגרב תטואן מליגת העל המרוקאית. בסך הכל ערך 164 הופעות ליגה במדי המועדון, בהן הבקיע שבעה שערים, וזכה עם המועדון פעמיים באליפות מרוקו.

ב-30 ביוני 2017 חתם אברהון במוריירנסה מליגת העל הפורטוגלית. הוא שיחק במועדון במשך עונה וחצי, במהלכה ערך 37 הופעות ליגה והבקיע שער אחד.

ב-19 בינואר 2019 חתם אברהון על חוזה לשנה וחצי בריזספור מליגת העל הטורקית. ב-21 בינואר ערך את הופעת הבכורה שלו במועדון, בניצחון 0–1 על קסימפאשה במסגרת המחזור ה-18 בליגה לעונת . ב-8 באפריל הבקיע את שער הבכורה שלו במועדון, בהפסד 2–7 לבשיקטש במסגרת המחזור ה-27 בליגה. בסך הכל ערך 36 הופעות ליגה במדי המועדון, בהן הבקיע שלושה שערים.

## קריירה בינלאומית
אברהון נכלל בסגל הנבחרת האולימפית של מרוקו לטורניר הכדורגל באולימפיאדת לונדון בשנת 2012, וערך שלוש הופעות בטורניר.

ב-6 ביולי 2013 ערך את הופעת הבכורה שלו בנבחרת מרוקו הבוגרת, בניצחון 0–1 על נבחרת תוניסיה במסגרת מוקדמות אליפות האומות האפריקאיות .

בסך הכל ערך שבע הופעות במדי הנבחרת.

## מחלתו ומותו
בחודש פברואר 2020 אברהון חש לא בטוב לפני משחק הליגה של ריזספור נגד טרבזונספור. הוא נלקח לבית חולים באיסטנבול ואובחן עם סרטן הקיבה. בחודש יוני 2020 הודיע דובר ריזספור כי מחלתו של אברהון קשה, וכי לא סביר שהוא יחזור לשחק כדורגל. הוא שוחרר מריזספור בתום עונת , אך המשיך להיתמך כלכלית על-ידי המועדון בשל מצבו הבריאותי.

בחודש אוקטובר 2020 הודיע אברהון כי הוא החלים ומרגיש טוב יותר, אך ב-2 בדצמבר 2020 מת ממחלתו בגיל 31.

## תארים
;מוגרב תטואן
* אליפות מרוקו (2): 2011/2012, 2013/2014

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני מוריירנסה
קטגוריה:כדורגלני ריזספור
קטגוריה:כדורגלני נבחרת הונדורס
קטגוריה:כדורגלנים באולימפיאדת לונדון (2012)
קטגוריה:כדורגלנים שמתו במהלך הקריירה
קטגוריה:מרוקאים שנולדו ב-1989
קטגוריה:מרוקאים שנפטרו ב-2020
ויקטור יוהנסון

**ויקטור טוביאס יוהנסון** (בשוודית: **Viktor Tobias Johansson**; נולד ב-14 בספטמבר 1998 בסטוקהולם שבשוודיה) הוא כדורגלן שוודי המשחק בעמדת השוער בקבוצת סטוק סיטי מהפוטבול ליג צ'מפיונשיפ ובנבחרת שוודיה.

## קריירת מועדונים
יוהנסון גדל במחלקות הנוער של סטובסטה, המארבי ואסטון וילה. ב-10 בפברואר 2018 הושאל לאלפרטון טאון מהנשיונל ליג דרום. הוא ערך תשע הופעות ליגה במדי המועדון.

ב-3 באוגוסט 2018 חתם יוהנסון בלסטר סיטי מהפרמייר ליג, אך לא זכה לשחק במדי המועדון.

ב-2 בספטמבר 2020 חתם יוהנסון ברות'רהאם יונייטד מהפוטבול ליג צ'מפיונשיפ.

ב-18 במאי 2024 חתם בסטוק סיטי.

## קריירה בינלאומית
ב-12 באוקטובר 2023 ערך יוהנסון את הופעת הבכורה שלו בנבחרת שוודיה, בניצחון 1–3 על נבחרת מולדובה במשחק ידידות.

## קישורים חיצוניים

## הערות שוליים

קטגוריה:כדורגלנים שוודים
קטגוריה:שוערי כדורגל שוודים
קטגוריה:כדורגלני אסטון וילה
קטגוריה:כדורגלני לסטר סיטי
קטגוריה:כדורגלני רות'רהאם יונייטד
קטגוריה:כדורגלני סטוק סיטי
קטגוריה:כדורגלני נבחרת שוודיה
קטגוריה:שוודים שנולדו ב-1998
דניאל פיליפס

**דניאל שאקיל ג'בארי פיליפס** (באנגלית: **Daniel Shaquille Jabari Phillips**; נולד ב-18 בינואר 2001 בלונדון שבאנגליה) הוא כדורגלן טרינידדי-אנגלי המשחק בעמדת הקשר האחורי בקבוצת סט. ג'ונסטון מליגת העל הסקוטית ובנבחרת טרינידד וטובגו.

## חיים אישיים
פיליפס הוא בן דוד מדרגה שנייה של כדורגלן נבחרת טרינידד וטובגו לשעבר איאן קוקס .

## קריירת מועדונים
פיליפס גדל במחלקות הנוער של צ'לסי וווטפורד. ב-22 באוגוסט 2019 הושאל המל המפסטד טאון מהנשיונל ליג דרום עד לחודש ינואר 2020, הוא ערך חמש הופעות ליגה והבקיע שער אחד במדי המועדון.

ב-11 בספטמבר 2020 ערך פיליפס את הופעת הבכורה שלו בווטפורד, בניצחון 1-0 על מידלסברו במסגרת המחזור הראשון בפוטבול ליג צ'מפיונשיפ לעונת 2020/2021. בסך הכל ערך שתי הופעות ליגה במדי המועדון.

ב-23 ביולי 2021 הושאל פיליפס לג'ילינגהאם מהפוטבול ליג הראשונה למשך עונת . הוא ערך 24 הופעות ליגה במהלך תקופת ההשאלה.

ב-10 באוגוסט 2022 חתם פיליפס על חוזה לשנתיים בסט. ג'ונסטון מליגת העל הסקוטית. ב-13 באוגוסט ערך את הופעת הבכורה שלו במועדון, בהפסד 4-0 לגלאזגו ריינג'רס במסגרת המחזור השלישי בליגה לעונת . בעונתו הראשונה במועדון ערך 23 הופעות ליגה.

## קריירה בינלאומית
ב-25 במרץ 2021 ערך פיליפס את הופעת הבכורה שלו בנבחרת טרינידד וטובגו, בניצחון 3-0 על נבחרת גיאנה במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים טרינידדים
קטגוריה:קשרי כדורגל טרינידדים
קטגוריה:כדורגלני ווטפורד
קטגוריה:כדורגלני ג'ילינגהאם
קטגוריה:כדורגלני סט. ג'ונסטון
קטגוריה:כדורגלני נבחרת טרינידד וטובגו
קטגוריה:כדורגלני גביע הזהב 2025
קטגוריה:אנגלים שנולדו ב-2001
קלרה סגלוביץ

**קלרה סגלוביץ** (בפולנית: **Klara Segałowicz**; 25 באוגוסט 1897 – יולי 1943) הייתה שחקנית יהודייה-פולנייה. הייתה פעילה בתיאטרון ובקולנוע בשנים 1921–1939.

## ביוגרפיה
נולדה ב-1897 כ**קלרה בורודינו** בקייב למשפחה יהודית. אביה היה רופא ואמה, רוחל'ה לבית בורודינו, הייתה מיילדת בטומשוב מזובייצקי, לשם עברה המשפחה בשנת 1911. שם הופיעה לראשונה בסדרת הצגות תיאטרון חובבים מאת הבמאי שמואל בינם אורנבך. בשנת 1921 עברה לוורשה והצטרפה לקבוצת המשחק של תיאטרון "המרכז". בשנת 1922 נישאה לסופר היהודי זוסמן סגלוביץ', ממנו התגרשה לאחר שמונה עשר חודשים. ההופעה הראשונה שלה הייתה במחזהו של פישל בימקו בשם גנונים (ביידיש: גנבים). בשנות ה-30 הפכה לכוכבת הקולנוע והתיאטרון היהודי והופיעה בתאטרונים בורשה ובסרטים מקומיים בשפה היידיש. בעלה השני, ליאון (לייב) נוישטדט, (נולד ב-1883) היה מרצה במכללה למורים היהודית, מנהל ועדת ההפצה ואחד ממנהלי סניף הג'וינט בוורשה.

שניהם נעצרו בעקבות הפלישה לפולין בשנת 1939. הם נכלאו בגטו ורשה שם נאלצה לוותר על המשחק ועבדה כמזכירה במחלקת ההלבשה של העזרה העצמית החברתית היהודית. לאחר מכן הוחזקו בכלא פאוויאק, שם נורו למוות ב-1943 בתירוץ של דרכונים זרים מזויפים.

## פילמוגרפיה נבחרת
* למד וו (*Jeden z 36*) (1925)
* ביערות פולין (W lasach polskich) (1929)
* אאוץ' Ał chet (סרט) (1936)

## קישורים חיצוניים

## הערות שוליים

קטגוריה:פולנים שנהרגו במלחמת העולם השנייה
קטגוריה:יהודים פולנים
קטגוריה:שחקניות יהודיות
קטגוריה:שחקניות קולנוע וטלוויזיה יהודיות פולניות
קטגוריה:שחקני תיאטרון יידיש
קטגוריה:שחקני קולנוע יידיש
קטגוריה:שחקניות יידישאיות
קטגוריה:נספים בגטו ורשה
קטגוריה:נספות השואה
קטגוריה:פולנים שנולדו ב-1897
קטגוריה:פולניות שנולדו ב-1897
קטגוריה:פולנים שנפטרו ב-1943
קטגוריה:פולניות שנפטרו ב-1943
בובי (כלב)

**בובי הכלב** (11 במאי 1992 – 21 באוקטובר 2023) היה כלב מגזע מסטיף אלנג'טואי  שהחזיק זמן מסוים בתואר הכלב המבוגר ביותר שתועד, והראשון שהגיע לגיל שלושים. התואר נשלל ממנו לאחר חקירה נוספת.

## ביוגרפיה
בובי נולד, לטענת משפחת קוסטה,  ב-11 במאי 1992 בעיירה בשם קונקיירוס במחוז לייריה שבמרכז פורטוגל. יחד עם בובי נולדו עוד שלושה גורים. שלושת הגורים נקברו חיים מייד לאחר שנולדו. אב המשפחה הוא שקבר אותם, מכיוון שלמשפחה בה נולדו היו בעלי חיים רבים נוספים ומחסור בכסף.  בשל צבעו של בובי, הוא השתלב עם ערימת עצים במחסן שבו נולד, וכך חמק מעיניו של אב המשפחה ושרד.

בפברואר 2023 הוכר על ידי גינס שיאי עולם בתור הכלב המבוגר ביותר שחי אי פעם.

בכך נשלל התואר מבלואי , כלבה מסוג כלב בקר אוסטרלי שחיה במדינת ויקטוריה באוסטרליה בין 1910 ל-1939, 29 שנים.

כמו כן התואר של הכלב המבוגר ביותר החי כרגע גם הוא עבר לבובי, מכלב  צ'יוואווה מאוהיו בשם ספייק, שנרשם בספר השיאים של גינס רק שבועיים קודם לכן, בדצמבר 2023.

בינואר 2024 השהה גינס שיאי עולם את תארו של בובי, על מנת לחקור את טענותיהם של וטרינירים שהביעו ספק בדבר גילו של בובי.

בפברואר 2024 ביטלו גינס את תארו של בובי, בשל העדר הוכחה לתאריך הולדתו. זאת בין השאר כיוון שהתגלה שהמאגר הממשלתי של חיות הבית בפורטוגל לא דרש הוכחות לגיל החיה לפני שנת 2008. כמו כן הועלו ספקות בנוגע לתמונות שהובאו על ידי הבעלים שטענו שזהו בובי בצעירותו. בכך הוחזרו התארים לבלואי ולספייק.

משפחת קוסטה ייחסו את גילו המבוגר של בובי לסביבה השלווה שבה חי, וכן לאוכל טרי וטבעי שאכל, במקום מזון תעשייתי לכלבים. אימו של בובי חיה במשך 18 שנים, כך שהיה גם בסיס גנטי לאריכות ימיו.

בובי נפטר בביתו ב-21 באוקטובר 2023.

## קישורים חיצוניים

## הערות שוליים

קטגוריה:כלבים מפורסמים
רמת גולדה (חיפה)

**רמת גולדה** ורמת אלמוגי הן צמד שכונות קטנות לאורך שדרות אבא חושי בחיפה, משני עברי השדרה. השכונות בעלות מאפיינים כמעט זהים. רמת גולדה, המערבית, יושבת על אדמות "המנחיל" ו"מנורה" שנרכשו מדרום לאחוזה בשנות ה-20. תוכנית המתאר לשכונה הוכנה רק ב-1981, והיא נבנתה במהלך אותו עשור, לצד הכביש הראשי, כשבתחילת שנות ה-90 אוכלסו הבתים הראשונים. השכונה קרויה על שם ראש הממשלה גולדה מאיר, ונחשבת יוקרתית יותר משכנתה ממזרח, רמת אלמוגי, בשל כיוון הנוף הפתוח והבלתי-מופרע לים. אוכלוסייתה מונה כ-2,300 תושבים ממעמד גבוה ובינוני-גבוה, האדריכלות בה היא פרטית, נמוכה ברובה ומאופיינת בקובייתיות פונקציונליסטית עם שימוש רב במוטיבים קלאסיים. שטח השכונה כ-120 דונם, ממערב לה גאיות ושדות פתוחים, שחלקם מיועדים לבנייה עתידית.

בין רמת גולדה לרמת אלמוגי בנוי מחלף קטן המאפשר מעבר בין שתיהן ללא מפגש עם הכביש הראשי.

## הערות שוליים

קטגוריה:חיפה: שכונות
קטגוריה:רובע רמות הכרמל
קטגוריה:הנצחת גולדה מאיר
הגירה חופשית

**הגירה חופשית** או **הגירה פתוחה** היא העמדה כי אנשים צריכים להיות מסוגלים להגר לאיזו ארץ שהם רוצים עם הגבלות מעטות.

מנקודת מבט של זכויות אדם, ניתן לראות שהגירה חופשית משלימה את סעיף 13 של ההכרזה לכל באי עולם בדבר זכויות האדם :

# לכל אדם יש זכות לחופש תנועה ומגורים בגבולות כל מדינה.
# לכל אחד יש את הזכות לעזוב כל מדינה, לרבות את שלו, ולחזור לארצו.

## דוגמאות להגירה חופשית
### הגירה חופשית של פליטים מלחמה/פוליטיים
כאוס הקשור במלחמה יכול להוביל לפירוק גבולות ולאפשר הגירה חופשית בפועל. הצורך הטבעי לברוח מעימותים, או לברוח מאויב כובש, יכולים להוביל במהירות למיליוני פליטים. גם במקום בו יש בקרת גבולות, זו עשויה שלא לעמוד במספר האנשים העצום. לאחר שהתיישבו במחנות פליטים, ייתכן שיידרשו עשרות שנים עד שהמהגרים הללו יוחזרו בחזרה או יתאזרחו בארצם החדשה. זה היה המצב עם הפלסטינים בירדן.

### אזורים עם הגירה פנימית חופשית
* הוראת זכויות האזרח (אירופה)
* האיחוד הכלכלי האירואסייתי (EAEU)
* הקהילה הכלכלית של מדינות מערב אפריקה (ECOWAS)
* הסדר הנסיעות הטרנס־טסמני בין ניו זילנד לאוסטרליה

## הערות שוליים

קטגוריה:זכויות האדם
קטגוריה:הגירה
קטגוריה:נדידת בני אדם
בית החולים נאצר בח'אן יונס

**בית החולים נאצר בח'אן יונס** (בערבית: **مجمع ناصر الطبي**, בתעתיק מדויק: **מֻגַ'מַּע נאצר אלטִּבִּי**) הוא בית חולים בח'אן יונס. זהו בית החולים הגדול ביותר בדרום רצועת עזה, והשני בגודלו ברצועה לאחר בית החולים שיפא.

## היסטוריה
לאחר שרצועת עזה, שנתפסה על ידי ישראל במבצע קדש, הוחזרה לידי מצרים, הקימו השלטונות המצריים בשנת 1957 את בית החולים על שם גמאל עבד אל נאצר. הוא נבנה באתר שהיה בעבר בית חולים למחלות מידבקות מתקופת המנדט הבריטי, ונחנך בשנת 1960. בשנת 1967, לקראת מלחמת ששת הימים, פונה בית החולים מהאזרחים והוקדש לטיפול בחיילים פצועים, ולאחר המלחמה חזר לשרת את האוכלוסייה האזרחית עם 160 מיטות.

בתחילת 1972 פונה בית החולים לשיפא לצורך שיפוץ והרחבה ל-250 מיטות, וחזר לפעול בפברואר 1974 עם 210 מיטות, תחת פיקוח המרכז הרפואי האוניברסיטאי סורוקה. במחלקה האורתופדית שבה היו 20 מיטות הגיעו רופאים ישראלים לביצוע ניתוחים. בדצמבר 1984 נסגרה המחלקה האורתופדית עקב זיהום והועברה לשיפא. בשנת 1985 היו בבית החולים 243 מיטות עם מחלקות פנימית, כירורגית, ילדים, נשים ומיילדות ובנק דם ומעבדות לבדיקות ביוכימיות, המטולוגיות, פרזיטולוגיות ובקטרולוגיות. בשנת 1989 תוכנן הקמת חדר מיון חדש. ב־1994 נבנה מבנה חדש בן שלוש קומות בשם "א־תחריר". בשנת 2017 התקבלה תרומה קטרית של כ־300,000 דולר להרחבת המחלקה הקרדיולוגית, בה היו 20 מיטות. ב־2019 פעלה בבית החולים מערכת סולרית עם קיבולת של 300 קילו-וואט שעה, בתהליך הרחבה ל־650 קילו-וואט שעה, כשהוא משרת כ־27,000 חולים בחודש.

### במלחמת חרבות ברזל
צה"ל טען שבמהלך מלחמת חרבות ברזל חמאס פעל מבית החולים ושיגר רקטות משטחו. במהלך המלחמה סופקו לבית החולים שלוש משאיות סיוע רפואי עד 29 באוקטובר 2023. בסוף אוקטובר דיווחו כי מעל 150 עיתונאים שהו בבית החולים, תוך נשתמשו בחשמל ובאינטרנט במתחם, במשל קשיי תשתית מחוץ לו. ב-15 בפברואר 2024 פעלו כוחות מיוחדים של צה"ל בבית החולים, שהוגדר ברובו כמפקדת טרור. ב-13 במאי 2025 נהרג בשטח בית החולים העיתונאי חסן אסליח, המקורב לחמאס. ב-25 באוגוסט 2025, תקיפה ישראלית בקומה הרביעית של בית החולים הרגה 22 בני אדם, בהם כ-5 עיתונאים ו-6 מחבלים לטענת צה"ל. לטענת ישראל, התקיפה כוונה נגד מצלמת חמאס אשר סיכנה את הכוחות. תחקיר של AP מצא כי המצלמה הייתה שייכת לעיתונאי של רויטרס, ולא לחמאס.

ב-13 באוקטובר 2023, במסגרת הסכם חמאס–ישראל השלישי במלחמה, שוחררו 1,700 עזתים שנעצרו במהלך הלחימה ברצועת עזה במלחמת חרבות ברזל, לצד כמה אסירים בעלי עונשי מאסר גבוהים, בשיירה של 40 אוטובוסים. אלו הגיעו לבית החולים, בו התקיימה חגיגת שחרור במעמד קהל רב.

## קישורים חיצוניים

* בית החולים נאצר בח'אן יונס, באתר מרכז המידע למודיעין ולטרור

## הערות שוליים

נאצר, ח'אן יונס
קטגוריה:ח'אן יונס
עבדובוהיד נמאטוב

**עבדובוהיד נמאטוב** (נולד ב-20 במרץ 2001 בדז'יזק שבאוזבקיסטן) הוא כדורגלן אוזבקי המשחק בעמדת השוער בקבוצת נסאף מליגת העל האוזבקית ובנבחרת אוזבקיסטן.

## קריירת מועדונים
נמאטוב גדל במחלקת הנוער של נסאף. בשנת 2017 החל לשחק בקבוצה הבוגרת של המועדון במסגרת ליגת העל האוזבקית.

## קריירה בינלאומית
ב-3 בספטמבר 2020 ערך נמאטוב את הופעת הבכורה שלו בנבחרת אוזבקיסטן, בניצחון 2-1 על נבחרת טג'יקיסטן במשחק ידידות.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

## תארים
;נסאף
* הגביע האוזבקי (2): 2021, 2022
* הסופר קאפ האוזבקי (1): 2023

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:שוערי כדורגל אוזבקים
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2001
למות מלוויה (סרט, 2007)

**למות מלוויה** הוא סרט קומדיה שחורה משנת 2007 בבימויו של פרנק אוז. התסריט מאת דין קרייג מתמקד במשפחה המנסה לפתור מגוון בעיות, בזמן שהם משתתפים בהלוויה של אב המשפחה.

## עלילה
דניאל ואשתו ג'יין גרים באנגליה עם הוריו ואילו אחיו הצעיר של דניאל, רוברט, הוא סופר נודע המתגורר בניו יורק. הסיפור מתחיל ביום הלוויה של אביהם אדוארד. רוברט מגיע, לאחר שטס במחלקה ראשונה, אך מסרב לסייע במימון ההלוויה, ומשאיר לדניאל לכסות לבדו את כל ההוצאות. כאשר האורחים מתחילים להגיע, דניאל מתקשה לסיים לכתוב הספד, למרות שכולם מצפים שרוברט יהיה זה שיספיד.

בת דודתו של דניאל, מרתה, וארוסה סיימון, נואשים לעשות רושם טוב על ויקטור אביה של מרתה. תקוותם נכזבת כאשר מרתה, בתקווה להרגיע את עצביו של סיימון, נותנת לו מה שהיא מאמינה שהוא ואליום, אבל הוא למעשה סם מסיבות המיוצר על ידי אחיה טרוי, סטודנט לרוקחות.

גבר אמריקאי בשם פיטר מציג את עצמו בפני דניאל, אך הוא עסוק מכדי לדבר איתו ומציע להם לדבר מאוחר יותר. הלוויה מתחילה וסיימון, תחת השפעת הסם, בטוח שהוא רואה את הארון זז. הוא אוחז בו וגורם לגופה ליפול החוצה על הרצפה. במהלך הכאוס שנוצר סיימון מבין שהוא מסומם, נכנס לפאניקה ומסתגר בשירותים. מרתה מנסה לשכנע אותו לפתוח את הדלת תוך כדי שהיא מתחמקת מג'סטין, איתו היה לה סטוץ שהיא מעדיפה לשכוח. סיימון עולה על הגג עירום ומאיים לקפוץ.

בזמן שרוב האורחים צופים בסיימון על הגג, פיטר נפגש באופן פרטי עם דניאל ועם רוברט וחושף בפניהם כי הוא היה המאהב של אביהם. פיטר אומלל מכך שאדוארד, האב, לא הותיר לו דבר בצוואתו ומציג בפני האחים תמונות מביכות בתקווה לסחוט מהם 15,000 פאונד. האחים נכנסים לפאניקה, אוזקים את פיטר, נותנים לו מה שהם מאמינים שהוא ואליום כדי להרגיע אותו. פיטר מצליח להשתחרר, אך נופל ונחבט בראשו בשולחן קפה מזכוכית. טרוי וחבר המשפחה המיזופוב הווארד, מאמינים שפיטר מת. כדי להיפטר מהגופה במהירות ובחשאי ככל האפשר, דניאל ורוברט מניחים אותה בארון המתים יחד עם אביהם. מרתה מספרת לסיימון שהיא בהריון והיא מורידה אותו מהגג, לרווחת כולם.

ברגע שכולם חוזרים, הטקס מתחדש. ההספד המביך של דניאל נקטע כאשר פיטר שעדיין חי מתפרץ מהארון והתמונות המביכות נחשפות בפני כולם, כולל סנדרה אימם של דניאל ורוברט. דניאל קוטע את המהומה שנגרמה בכך שהוא נושא הספד מאולתר מעומק הלב, ומצהיר שאולי לאביו היו סודות, אך הוא היה אדם טוב שאהב את משפחתו, ושכדאי שכל הנוכחים ילכו בדרכו.

בערב, לאחר שכל האבלים (כולל פיטר) הלכו, רוברט מחמיא לדניאל על ההספד ומספר לו שהוא מתכנן לקחת את אימם לניו יורק כדי שדניאל וג'יין יוכלו סוף סוף לקנות דירה משלהם. השיחה שלהם נקטעת כאשר ג'יין מספרת להם שדוד אלפי נכנס להתקף חרדה כשראה את גופתו המתה של פיטר, אז היא נתנה לו קצת "ואליום". האחים מחליפים מבט מבוהל, והסרט מסתיים כאשר דוד אלפי עירום על הגג, כפי שהיה סיימון.

## ליהוק
* מת'יו מקפדיין (דניאל)
* רופרט גרייבס (רוברט)
* אנדי ניימן (הווארד)
* קריס מרשל (טרוי)
* פיטר דינקלג' (פיטר)
* קילי הוז (ג'יין)
* דייזי דונובן (מרתה)
* אלן טודיק (סיימון)
* יואן ברמנר (ג'סטין)
* פיטר ווהן (דוד אלפי)
* תומאס ויטלי (הכומר)
* ג'יין אשר (סנדרה)
* פיטר איגן (ויקטור)

## קישורים חיצוניים

קטגוריה:סרטי מטרו גולדווין מאייר
קטגוריה:סרטים שצולמו באנגליה
קטגוריה:סרטים על הלוויות
קטגוריה:סרטי 2007
קטגוריה:סרטים על מוות
קטגוריה:סרטי קומדיה אמריקאיים
לוקא לאוואלי

**לוקא לאוואלי** (בצרפתית: **Lucas Lavallée**; נולד ב-18 בפברואר 2003 בארמנטייר שבצרפת) הוא כדורגלן צרפתי המשחק בעמדת השוער בקבוצת דנקרק מליגת המשנה הצרפתית, בהשאלה מפריז סן-ז'רמן.

## קריירת מועדונים
לאוואלי גדל במחלקות הנוער של דנקרק, ליל ופריז סן-ז'רמן, ושיחק בקבוצות המילואים של ליל ופריז סן-ז'רמן. ב-19 ביולי 2023 הושאל למשך עונת  לדנקרק מליגת המשנה הצרפתית.

## קריירה בינלאומית
לאוואלי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני פריז סן-ז'רמן
קטגוריה:צרפתים שנולדו ב-2003
ג'ושוע לאקרטאבואה

**ג'ושוע לאקרטאבואה** (באנגלית: **Joshua Laqeretabua**; נולד ב-26 בספטמבר 2005 באנגליה) הוא כדורגלן פיג'י-אנגלי המשחק בעמדת הקשר בקבוצת צ'רלטון את'לטיק מהפוטבול ליג הראשונה.

## קריירת מועדונים
לאקרטאבואה גדל במחלקת הנוער של צ'רלטון את'לטיק. ב-5 בספטמבר 2023 ערך את הופעת הבכורה שלו בקבוצה הבוגרת של המועדון, בהפסד 3–4 לקרולי טאון במסגרת פרס הפוטבול ליג.

## קריירה בינלאומית
לאקרטאבואה נכלל בסגל נבחרת פיג'י עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים פיג'ים
קטגוריה:קשרי כדורגל פיג'ים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני צ'רלטון את'לטיק
קטגוריה:אנגלים שנולדו ב-2005
קודאי סאנו

**קודאי סאנו** (ביפנית: **佐野 航大**; נולד ב-25 בספטמבר 2003 בצויאמה שביפן) הוא כדורגלן יפני המשחק בעמדת הקשר בקבוצת ניימכן מליגת העל ההולנדית ובנבחרת יפן.

## קריירת מועדונים
סאנו גדל במחלקות הנוער של FC ויפארטה ויונאגו קיטה HS. בשנת 2022 החל לשחק בקבוצה הבוגרת של פגיאנו אוקיאמה מליגת המשנה היפנית, במדיה ערך 49 הופעות ליגה והבקיע חמישה שערים.

ב-17 באוגוסט 2023 חתם סאנו על חוזה לחמש שנים בניימכן מליגת העל ההולנדית. ב-16 בספטמבר ערך את הופעת הבכורה שלו במועדון, בהפסד 0–4 לפ.ס.וו. איינדהובן במסגרת המחזור החמישי ב־2023/2024.

## קריירה בינלאומית
סאנו נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר.

## חיים אישיים
אחיו הבוגר הוא כדורגלן נבחרת יפן וקאשימה אנטלרס קאישו סאנו.

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני ניימכן
קטגוריה:כדורגלני נבחרת יפן
קטגוריה:יפנים שנולדו ב-2003
לבדיאן

**לבדיאן** (ברוסית: **Лебедя́нь**) היא עיירה והמרכז האדמיניסטרטיבי של אזור לבדיאנסקי במחוז ליפצק, רוסיה, הממוקמת על נהר הדון העליון, 62 ק"מ מצפון-מערב לליפצק, המרכז המנהלי של המחוז. אוכלוסיית העיירה מונה 20,049 תושבים (מפקד האוכלוסין 2021). במפקדי אוכלוסין קודמים, מנתה אוכלוסיית העיירה 21,012 תושבים (מפקד 2010), 22,966 (מפקד 2002) ו-22,850 (מפקד 1989).

## כלכלה
בעיירה פועלת יצרנית מיצי הפירות הגדולה ביותר במזרח אירופה, לבדיאנסקי.

## ארכיטקטורה
ממוזער|ימין|הקתדרלה החדשה בעיירה
בלבדיאן ישנן שתי קתדרלות, שתיהן מוקדשות ל"גבירתנו מקאזאן", דמות חשובה ב. הקתדרלה הישנה (שכבר אינה פעילה) מתוארכת למאה ה-18, בעוד הקתדרלה הגדולה יותר בכיכר השוק תוכננה בסגנון האימפריה ונחנכה ב-1839.

## אנשים בולטים
לבדיאן היא מקום הולדתו של יבגני זמיאטין. תושבים נוספים של העיירה כוללים את מיכאיל בולגקוב ואנדריי ביילי. איוואן טורגנייב שילב סיפור בשם "לבדיאן" באוסף שלו "סקיצות של איש ספורט".

## קישורים חיצוניים

קטגוריה:יישובים שהוקמו ב-1613
קטגוריה:מחוז ליפצק: ערים
בית החולים נאצר

**בית החולים נאצר** הוא בית חולים לילדים בעיר עזה שני קילומטרים צפונית לבית החולים שיפא.

בית החולים נפתח בשנת 1961 ובשנת 1967 היו בו שישים מיטות במחלקות כירורגיה, נשים וילדים. הוא פעל כבית חולים חצי פרטי. בשנת 1973 הוחל בהפיכתו לבית חולים לילדים. בשנת 1975 נפתח בבית החולים פגייה עם 13 אינקובטורים, ומחלקת העיניים שופרה, תוך הבאת רופאים ישראלים לסיוע. עד שנת 1979 הועברו כל שירותי הרפואה למבוגרים שהיו בו אל שיפא. באמצע שנות ה-80 היו בבית החולים התמחויות בכירורגית ילדים, קרדיולוגיה, אנדוקרינולוגיה וגנטיקה. בבית החולים היו שלוש מחלקות ילדים ומחלקת נאונאטולוגיה.

בתחילת שנות ה-2000 שכן בית החולים על שטח של 4 דונם וכלל 151 מיטות אשפוז בארבע מחלקות, בנוסף ליחידה למחלות דם, (לוקמיה, המופיליה ותלסמיה), יחידת טיפול נמרץ, פגיה, מרפאת חוץ, בית מרקחת, מעבדה ומכון רנטגן.

בשנת 2019 כלל המרכז הרפואי נאסר ארבעה בתי חולים: בית החולים א-רנתיסי, בית החולים לילדים, בית חולים למחלות עיניים ובית חולים פסיכיאטרי.

ב-12 בנובמבר 2023 דווח שהמטופלים בארבעת בתי החולים של המרכז הרפואי פונו ממנו.

## קישורים חיצוניים

## הערות שוליים

נאצר
קטגוריה:עזה: מבנים